ชาวบ้านคนนี้ LV999

เป็นซีรีส์ไลต์โนเวลญี่ปุ่น เขียนโดย โคเนโกะ โฮชิสึกิ และวาดภาพประกอบโดย ฟูมิ โดยเริ่มตีพิมพ์บนเว็บไซต์โชเซ็ตสึกะ นิ นาโร ตั้งแต่เดือนกรกฎาคม พ.ศ. 2558 ถึงเดือนธันวาคม พ.ศ. 2561 ต่อมาถูกซื้อไปตีพิมพ์โดย เอ็นเตอร์เบรน ซึ่งได้ตีพิมพ์ไลต์โนเวลจำนวน 8 เล่มตั้งแต่เดือนเมษายน พ.ศ. 2559 ถึงมกราคม พ.ศ. 2562 มังงะที่ดัดแปลงที่วาดภาพประกอบโดย เคนอิจิ อิวาโมโตะ เริ่มตีพิมพ์ในนิตยสารมังงะเซเน็งของคาโดกาวะโชเต็งอย่าง คอมพ์ เอซ ในเดือนพฤษภาคม พ.ศ. 2560 โดยทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ที่ผลิตโดยสตูดิโอเบรนส์เบส มีกำหนดออกอากาศในเดือนกรกฎาคม พ.ศ. 2569

ตัวละคร

สื่อ
ไลต์โนเวล
เขียนโดย โคเนโกะ โฮชิสึกิ, ชาวบ้านคนนี้ LV999 เริ่มตีพิมพ์บนเว็บไซต์ โชเซ็ตสึกะ นิ นาโร ตั้งแต่วันที่ 14 กรกฎาคม พ.ศ. 2558 ถึงวันที่ 1 ธันวาคม พ.ศ. 2561 ต่อมาถูกซื้อไปตีพิมพ์โดย Enterbrain ซึ่งได้ตีพิมพ์ไลต์โนเวลจำนวน 8 เล่ม พร้อมภาพประกอบโดยฟูมิ ตั้งแต่วันที่ 30 เมษายน พ.ศ. 2559 ถึงวันที่ 25 มกราคม พ.ศ. 2562

ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์

มังงะ
มังงะดัดแปลงที่วาดภาพประกอบโดย เคนอิจิ อิวาโมโตะ เริ่มตีพิมพ์ในนิตยสารมังงะเซเน็งของคาโดกาวะโชเต็ง อย่าง คอมพ์ เอซ เมื่อวันที่ 26 พฤษภาคม พ.ศ. 2560 บทต่าง ๆ ในมังงะได้รับการรวบรวมเป็นเล่มแบบทังโกบง จำนวน 17 เล่มเมื่อเดือนสิงหาคม พ.ศ. 2567 มังงะมีลิขสิทธิ์ในประเทศไทยโดยสำนักพิมพ์ฟีนิกซ์

อนิเมะ
มีการประกาศว่าจะมีการดัดแปลงเป็นซีรีส์อนิเมะโทรทัศน์เมื่อวันที่ 21 สิงหาคม พ.ศ. 2568 ซีรีส์ดังกล่าวจะผลิตโดยเบรนส์เบส และกำกับโดยโยชิโนบุ คาซาอิ โดยมีชินโซ ฟูจิตะ เขียนบทของซีรีส์ ออกแบบตัวละครโดยเค็นทาโร มัตสึโมโตะ และฮิโรชิ นากามูระ เป็นผู้แต่งเพลงประกอบ โดยมีกำหนดออกอากาศในเดือนกรกฎาคม พ.ศ. 2569 ทางช่องทีวีโตเกียวและบีเอส ฟูจิ

การตอบรับ
ผลงานมังงะของเรื่องนี้คว้ารางวัลชนะเลิศการแข่งขัน Minna ga Erabu!! Denshi Comic Taishō 2019 ที่จัดโดย NTT Solmare นอกจากนี้ผลงานมังงะยังได้รับรางวัล Terra Award ในงาน Piccoma Awards ปี พ.ศ. 2563 อีกด้วย

ดูเพิ่ม
 ชิมไมเร็งกินจุตสึชิโนะเท็มโปะเคเอ, อีกหนึ่งซีรีส์ไลต์โนเวลที่มีผู้วาดภาพประกอบคนเดียวกัน

อ้างอิง

แหล่งข้อมูลอื่น
 ที่ โชเซ็ตสึกะ นิ นาโร 



หมวดหมู่:โชเซ็ตสึกะ นิ นาโร
หมวดหมู่:การ์ตูนญี่ปุ่นแนวเซเน็ง
หมวดหมู่:การ์ตูนญี่ปุ่นแนวจินตนิมิต
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:ไลต์โนเวล
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:อนิเมะและมังงะที่สร้างจากไลต์โนเวล
หมวดหมู่:นิยายญี่ปุ่นที่ตีพิมพ์ในปี พ.ศ. 2559
หมวดหมู่:ฟีนิกซ์ (สำนักพิมพ์)